da en ro en ro da ro da da da da da da da da en it da da da da da sv da da sv da da da da da da da da da da da en da da nb da da nb da da da nb da en da da da da da da hu da da da en da da da da da da da da da en nb da da da da da da nb da en sv da da da da da da da da da da da da da da da de de en da da da ca en da da da ro ro da da da da da nb en cs da da da da
Min ven fra Syrien | Forløb om flygtningebørns liv og drømme
krig, børn på flugt, håb og drømme
I TV og på sociale medier ser danske børn voldsomme nyheder fra krige og katastrofer verden over. Især fylder billeder og nyheder om Syrien. Billederne og nyhederne kan skabe utryghed blandt børn i Danmark, og eleverne i indskolingen skal derfor være rustet til at forstå de dramatiske nyheder.
”Min ven fra Syrien” knytter historier og ansigter til de mange tal om flygtninge, der dagligt fylder i den danske presse. Målet er at bygge bro mellem eleverne i indskolingen og de syriske flygtningebørn ved at fortælle om flygtningebørnenes håb og drømme for fremtiden – og om, hvordan det er at være et barn på flugt fra krig.
Måske er forskellen på ”os” og ”dem” ikke så stor, som vi går og tror?
I kan bruge materialet i dansk og sundheds- og seksualundervisning og familiekundskab.
Læs mere om de tilknyttede kompetenceområder i undervisningsvejledningen.
Mange børn og voksne flygter fra Syrien. De flygter fordi, der er krig i Syrien. Mange flygter ud af Syrien, fordi de er bange og kede af det.
Nu skal du høre historier om fire børn. De fire børn er flygtet fra Syrien. Børnene hedder Ahin, Aya, Abdulla og Aryam.
De fire historier handler om, hvad børnene drømmer om og håber på. Historierne handler også om at flygte fra en krig.
Ahin er 11 år og kommer fra Aleppo. Aleppo er en by i Syrien. Her kan du se et billede af Ahin.
Hvad kan man nå at tage med?
Ahins bedste minde fra Syrien er vennerne, og hvordan de legede sammen i skolen. Som mange andre syriske børn elsker Ahin at gå i skole.
Før gik hun på en stor og flot skole, men nu foregår undervisningen i et telt i en flygtningelejr i Tyrkiet.
Alle børnene og læreren sidder på tæpper på jorden. Tavlen er et gammelt bord. Der er koldt og beskidt, og hun drømmer sig tilbage til skolen i Syrien.
Da Ahin flygtede fra Syrien, sagde hendes forældre, at hun ikke måtte tage noget med ud over det tøj, hun havde på.
Heldigvis fik Ahin overtalt sine forældre til, at hun måtte tage sin skoletaske med, da de rejste fra Syrien.
Hvad ville du tage med?
Skriv eller tegn de fem vigtigste ting, du ville tage med, hvis du skulle flygte. Tænk også over, hvorfor du ville tage netop de ting med.
Aya og gode minder
Aya er 12 år. Her kan du se et billede af Aya.
Aya savner sin mor
Aya mistede sin mor i krigen i Syrien. Nu bor hun i Tyrkiet sammen med sin far og stedmor.
Hun savner sin mor rigtig meget. Hun savner, at de er sammen, leger og at moren fortæller historier til hende.
Ayas mor var god til at fortælle historier, og de bedste minder fra Syrien var, når moren fortalte historier.
Ayas yndlingshistorie er om en kat og en mus. Katten har mælk, men musen driller og stjæler mælken fra katten. Desværre har Aya glemt resten af historien om katten og musen.
Skriv videre på historien
Kan du hjælpe Aya med at finde på en ny historie om katten og musen?
Abdulla er 12 år. Her kan du se et billede af Abdulla.
Abdulla og hans ven Mohammad
Abdulla bor i en garage i Tyrkiet sammen med sin store familie, og han savner at bo i Syrien. I Syrien havde han mange venner, og han gik i skole.
Nu arbejder Abdulla som gadesælger, hvor han prøver at sælger lommetørklæder til dem, der går forbi. Abdulla arbejder sammen med en dreng, der hedder Mohammad.
De er blevet rigtig gode venner, og de passer på hinanden, når de er ude om aftenen. Hvis én af dem tjener lidt ekstra penge, går de på en internetcafé og spiller PlayStation.
Abdulla og Mohammad fortæller ofte hemmeligheder til hinanden og trøster hinanden, hvis de er kede af det.
Hvordan er man en god ven?
Lav en historie om, hvordan man er en god ven. Du kan skrive eller tegne historien.
Her kan du se et billede af Aryam. Aryam er 5 år.
Det var farligt at flygte
Da Aryam flygtede fra Syrien, var det nat. Hun vidste, de var på vej til et land, hvor der ikke var krig, og hvor de kunne være trygge.
Men imens de gik den lange vej til Tyrkiet, kunne hun høre, at soldaterne skød. Hun var meget bange og blev så træt i sine ben, at hendes storebror måtte bære hende noget af vejen.
Da de kom til grænsen, ventede de i flere dage, inden det var trygt nok til, at de kunne gå videre.
I Tyrkiet blev de hentet af en taxa og kørt til en moské. Her ventede de i 6 dage, inden der kom hjælp.
Nu bor hun i en garage sammen med sine 8 søskende og sin mor og far.
Aryam drømmer om at være en prinsesse. Hun drømmer om at have flot hår, en smuk kjole og et slot. På slottet vil hun bo sammen med hele sin store familie.
Hvad drømmer du om?
Skriv eller tegn noget du drømmer om.
Andre forløb til indskolingen
Når katastrofen rammer er et forløb til indskolingen om børn på flugt fra katastrofer og konflikter. Se forløbet her.
Alle børn - om børns rettigheder
Med videoklip, billedserier og små opgaver lærer eleverne at blive opmærksomme på deres egne og andres rettigheder.
Sidens adresse er nu kopieret til din udklipsholder
Du kan indsætte den ved at trykke Ctrl + v
Min skole - Min ven
Andet fra Red Barnet
Tak for din tilmelding!
Red Barnet behandler dine personoplysninger efter gældende EU persondataforordning og efter den danske persondatalov. Læs mere om dine rettigheder, vores databehandling og persondatapolitik.